hotchpotch/miracl-hf-unified huggingface dataset:
Keisarikotka
Keisarikotka ("Aquila heliaca") on vähän tavallista maakotkaa pienempi ja heiveröisempi lintu, joka on harvinaistumassa koko Euroopassa ja Suomessa suurharvinaisuus.
Aikaisemmin keisarikotkan alalajiksi luettu Espanjassa tavattava iberiankeisarikotka erotettiin "heliacasta" omaksi lajikseen "Aquila adalberti" 1990-luvulla.
Pituus 72-80 cm, siipien kärkiväli 180-200 cm, paino 2.5 - 4.5 kg. Muistuttaa kooltaan ja muodoltaan lähinnä maakotkaa. Vanha lintu on erittäin tumma, lähes musta. Pää on vaaleampi. Nuoren linnun ruumis on hyvin vaaleanruskea ja pitkittäisviiruinen, siipi- ja pyrstösulat ovat tummat ja sisimmillä käsisulilla on vaalea "luukku".
Keisarikotkia tavataan Kaakkois-Euroopassa ja Länsi- ja Keski-Aasiassa. Se on kadonnut monin paikoin Keski-Euroopasta, mm. Unkarista ja Itävallasta. Se on muuttolintu ja talvehtii Afrikassa, Intiassa tai Kiinassa. Suomessa äärimmäisen harvinainen harhailija.
Keisarikotka pesii alangoilla ja vuorenrinteillä, joilla avoimet metsät vaihtelevat avointen kosteikkojen, puoliaavikoiden tai arojen ja joskus viljelystenkin kanssa. Keisarikotkan tavallisimpia pesäpaikkoja ovat korkeat tammi-,koivu-, ja haapametsiköt sekä jokilaakson lehdot. Erityisesti talvella laji viihtyy kosteikkojen äärellä.
Maalis-huhtikuussa naaras munii 2-3 munaa.
Keisarikotka syö enimmäkseen jyrsijöitä.
Samba (ohjelmisto)
Samba on vapaa ohjelmisto Server Message Block -verkkoprotokollan toteuttamiseksi muussa kuin Windows-ympäristössä. Ohjelma tarjoaa Windows-verkkojen palvelut, kuten tiedostonjaon, Unix-tyylisille käyttöjärjestelmille, muun muassa Linuxille, Solarikselle sekä macOS:lle.
Ohjelmiston ensimmäisen version kehitti Andrew Tridgell, joka oli tohtoriopiskelija Australian National Universityssa, vuosien 1991–1992 vaihteessa. Ohjelmisto siirtyi laajemman tiimin kehitettäväksi toukokuussa 1996, jolloin lähdekoodi siirrettiin CVS-versionhallintaan.
Tridgell kertoo valinneensa ohjelmiston nimen etsimällä järjestelmän oikeinkirjoituksentarkistuksen sanalistasta sanoja, joissa esiintyivät kirjaimet S, M ja B. Tätä ennen hän oli saanut huomautuksen Syntax-nimiseltä yritykseltä joka omisti tavaramerkin ”SMBserver”.
Käärmekotka
Käärmekotka ("Circaetus gallicus") on keskikokoinen päiväpetolintu, joka on Suomessa satunnainen.
Käärmekotkan paras tuntomerkki on lähes täysin valkoinen vatsapuoli. Selkäpuoli on harmaanruskea. Vanhan linnun pää ja rinnan yläosa ovat ruskeat muodostaen tyypillisen huppumaisen kuvioinnin, siipien alapinnalla harvaa mustaa juovitusta valkealla pohjalla. Nuoremmilla linnuilla alapuoli lähes kokonaan valkoinen. Silmä keltainen, varpaat lyhyet.
Pituus 63-68 cm, siipien kärkiväli 185-195 cm, paino 1,7-1,9 kg.
Käärmekotkia on Välimeren ympäristössä, Venäjällä, Lähi-idässä ja osissa Aasiaa (Pakistanissa, Intiassa ja joillakin Indonesian saarilla). Pohjoiset linnut muuttavat talveksi Saharan eteläpuoliseen Afrikkaan. Suomessa lähes jokavuotinen harhailija.
Käärmekotka viihtyy lämpimillä ja kuivilla avomailla, joilla elää runsaasti käärmeitä ja muita syötäväksi kelpaavia matelijoita. Levinneisyysalueensa pohjoisosissa kotka viihtyy alangoilla, joilla ruohikot, nummet ja metsät vuorottelevat. Lintu suosii kumpuilevaa maastoa, jolla syntyy nousevia lämpövirtauksia. Käärmekotka ei pärjää tehokkaasti viljellyllä seudulla, koska niiltä sen saaliseläimet ovat hävinneet.
Käärmekotka syö lähinnä käärmeitä mutta myös muita matelijoita.
Raclette
Raclette (suomeksi myös rakletti) on sekä juusto että kyseessä olevasta juustosta valmistettu fonduen kaltainen ruokalaji.
Perinteinen raclette on puolikova, sisältä kypsytetty ja täysrasvainen lehmänmaidosta tehty juusto. Se on muodoltaan pyöreä kiekko, painoltaan noin 6 kg. Valmistukseen käytetty maito on joko pastöroimatonta tai pastöroitua. Juuston kypsytys vie 3–6 kuukautta. Raclettea valmistetaan myös savustettuna sekä valkoviinillä, pippurilla tai yrteillä maustettuna.
Raclette on lähtöisin Sveitsistä Valais’n kantonista, mutta sitä valmistetaan nykyään myös Ranskassa Savoijin, Franche-Comtén ja Bretagnen alueilla sekä Québecissä. Valais’lainen raclette on nimisuojattu tuote (, ).
Raclette on ominainen Sveitsin ja Ranskan Sveitsin-puoleisten osien ruokalaji. Juustokiekkoa lämmitetään joko avotulen edessä tai grillillä. Tämän jälkeen juusto kaavitaan ruokailijoiden lautasille. Sana "raclette" tuleekin ranskan ilmaisusta "racler", tarkoittaen "raapia/kaapia". Perinteisiä lisukkeita ovat pienet, kiinteät perunat, hillosipulit, etikkakurkut, kuivattu liha (kuten ilmakuivattu kinkku), viipaloidut paprikat, tomaatit, sipulit, sienet sekä mustapippuri. Raclette valmistetaan nykyisin usein erityisellä sähkökäyttöisellä raclette-pöytägrillillä. Grillin yhteydessä on pieni pannu jokaiselle ruokailijalle, jossa tämä voi sulattaa juustopaloja.
Sveitsin Vaud’ssa racletten kanssa juodaan usein teetä tai muuta lämmintä juomaa tai fendant-valkoviiniä. Ranskassa racletten kanssa nautitaan yleensä valkoviiniä, kuten rieslingiä tai pinot gris’tä. Sanotaan, että veden juominen raclette-aterialla häiritsisi ruoansulatusta, mutta väitteelle ei ole tieteellistä näyttöä.
Raclette on mainittu keskiaikaisissa kirjoituksissa erityisen ravitsevana ateriana, jota sveitsiläiset talonpojat söivät. Tuolloin se tunnettiin saksankielisellä alueella nimellä "Bratchäs" (paistettu juusto). Perinteisesti sveitsiläiset lehmäpaimenet ottivat juustoa mukaansa kulkiessaan karjan mukana. Iltaisin leirinuotion äärellä he sulattivat juustoa ja kaapivat sitä leivän päälle.
Pikkukiljukotka
Pikkukiljukotka ("Clanga pomarina") on suuri petolintu. Se on Suomessa harvinaisuus.
Pikkukiljukotkan pituus on noin 60 cm, siipien kärkiväli 150 cm ja paino 1600 grammaa.
Pikkukiljukotka on lyhytpyrstöinen, melko pienikokoinen kotka, jolla suhteellisen tasaleveät siivet ja tasainen pyrstö. Se muistuttaa muodoltaan ja väritykseltään kiljukotkaa ja on usein erittäin vaikea erottaa tästä. Kuten monilla muillakin petolinnuilla, on lintua voitava tarkkailla pitkään ja hyvissä olosuhteissa, jotta määritys voisi olla varma. Lisäksi tulee tuntea iän vaikutus linnun ulkonäköön, lähilajien tuntomerkit ja höyhenpuvun vaihtelu.
Pikkukiljukotka on yleensä vaaleamman ruskea kuin kiljukotka. Nuori lintu on kokonaisuudessaan tumma. Siiven yläpeitinhöyhenten kärjet ovat vaaleat, siipisulat ovat hyvin tummat ja heikosti poikkiraitaiset. Ruumiinhöyhennys on useimmiten vaaleamman ruskea kuin kiljukotkalla. Karpaalialueella usein kaksi vaaleampaa puolikuukuviota. Vanha lintu on selästä vaaleanruskea, ruumiiltaan ruskea ja siipisulat ovat hyvin tummat. Sulkii vanhan linnun pukuun noin neljässä vuodessa, esiaikuiset vaihtelevan näköisiä.
Pesii pääosin Itä-Euroopassa itäisestä Saksasta Venäjälle ja Kreikasta Viroon. Mahdollisesti pesinyt Suomessa epäsäännöllisesti aikaisemmin. Keski- ja Itä-Euroopassa pesivät linnut talvehtivat Afrikassa. Viron pesimäkanta noussut vakaasti 1990-2000 -luvuilla. 
Suomessa säännöllinen mutta vähälukuinen vieras pääosin touko-syyskuussa etelärannikolla.
Intiassa asuva kiljukotkalajipopulaatio joka on aikaisemmin luokiteltu pikkukiljukotkan alalajiksi on paikkalintu eikä muuta. Intialaista kiljukotkalajia pidetään nykyään omana lajinaan "Aquila hastata".
Pikkukiljukotka syö pieniä nisäkkäitä, sammakkoeläimiä, matelijoita ja myös hyönteisiä.
Pikkukotka
Pikkukotka eli aiemmalta nimeltään kääpiökotka ("Aquila pennata", aiemmin "Hieraaetus pennatus") on isokokoinen päiväpetolintu.
Pikkukotka on hiirihaukan kokoinen, mutta selvästi kotkan muotoinen. Sen pituus on 45–53 cm, siipien kärkiväli 100–121 cm ja paino 510–1 250 g; naaraat ovat 10 % suurempia kuin koiraat.
Lajista tavataan kahta värimuotoa, tummaa ja vaaleaa. Kummallakin muodolla yläpuoli on ruskea, siiven yläpeitinhöyhenillä on vaaleat lautumat ja siipien tyvillä on vaaleat ”ajovalot”. Vaalea muoto on alta valkea, siipisulat erottuvat mustina. Tumma muoto on alta ruskea.
Pikkukotka on muuttolintu, joka pesii Etelä- ja Kaakkois-Euroopassa, Pohjois-Afrikassa ja Keski-Aasiassa, ja talvehtii Afrikassa Saharan eteläpuolella sekä Aasian eteläosissa. Sen esiintymisalueen ala on noin 10 miljoonaa neliökilometriä ja maailman populaation koko on 10 000–100 000 yksilöä. Suomessa laji on äärimmäisen harvinainen vierailija, joka oli tavattu vuoden 2007 loppuun mennessä 11 kertaa.
Pikkukotkan pesä sijaitsee yleensä puussa 6–16 metrin korkeudessa, sopivien pesäpuiden puuttuessa myös kallion ulkonemalla tai kalliojyrkänteen hyllyllä. Pesä voi olla käytössä useita vuosia ja se on laakea oksa- ja risukasa, joka on vuorattu tuoreilla lehvillä. Pikkukotkanaaras munii vuosittain tavallisesti kaksi, joskus yhden tai kolme munaa. Haudonta-aika on 36–38 päivää, ilmeisesti vain naaras hautoo ja koiras kantaa sille ruokaa. Poikaset ovat lentokykyisiä 50–63 päivän ikäisinä ja itsenäistyvät siitä parin viikon kuluttua.
Pikkukotkat saalistavat enimmäkseen lintuja. Saaliit vaihtelevat pienistä varpuslinnuista harakan kokoisiin, tavallisin saaliskoko on isojen rastaiden ja kanojen luokkaa. Laji saalistaa myös liskoja, pieniä nisäkkäitä ja isokokoisia hyönteisiä.
Metroid: Zero Mission
Metroid: Zero Mission on "Metroid"-sarjaan kuuluva videopeli, joka julkaistiin Game Boy Advancelle.
Peli on uudelleen tehty versio alkuperäisestä NES:n "Metroid"-pelistä (1986). Sen ulkoasu on kuitenkin muutettu perin pohjin; grafiikkatyyli on haettu "Super Metroid"- ja "Metroid Fusion" -peleistä, samoin kuin suurin osa pelattavuuteen ja ohjaukseen vaikuttavista tekijöistä. Huolimatta uudistuksista peli on kuitenkin monissa yksityiskohdissa uskollinen alkuperäiselle pelille.
Peli myös sisältää bonuksena alkuperäisen NES-pelin, joka on pelattavissa, kun pääpelin selvittää kerran.
Samus saa pelin edetessä suuren määrän eri aseita ja työkaluja helpottaakseen hänen matkaansa. Varusteet ja kyvyt ovat tuttuja sarjan aiemmista peleistä, ja ainoa uusi kerättävä kyky on Power Grip (voimatartunta, mahdollistaa tarrautumaan reunoista).
Pelin alussa Samus Aran laskeutuu Zebes-planeetan pinnalle, tehtävänään tuhota kaikki Zebesillä olevat metroidit ja Zebesin avaruuspiraattien biologinen tietokone Äitiaivo (Mother Brain). Zebesin avaruuspiraatit ovat alkaneet tuottaa metroideja omiin tarkoituksiinsa.
Brinstaria tutkiessaan Samus löytää Äitiaivon päämajaan oven, joka ei aukea. Hän tutkii ympäristöä, kerää erilaisia varusteita, ja voittaa kaksi Zebesin avaruuspiraattien johtohahmoa, Kraidin ja Ridleyn. Lisäksi Samus kohtaa muutamia pienempiä vastuksia, kuten Brinstarissa olevan valtavan piikkimadon, jättimäisen happoaltaassa elävän madon Kraidin tukikohdan luolassa, ja jättikokoisen hyönteisen Ridleyn tukikohdan luolissa.
Tourianissa käy ilmi, että avaruuspiraattien metroidintuotto-ohjelma alkaa karata heidän käsistään. Samus tuhoaa kaikki alueella olevat metroidit. Lopulta hän saapuu Äitiaivon huoneeseen ja tuhoaa Äitiaivon.
Äitiaivon tuhoutuminen käynnistää aikapommin, ja Samus pääsee täpärästi pakoon omaan alukseensa.
Seuraavaksi seuraa osio, jota ei ole alkuperäisessä pelissä: Juuri hänen lähtiessään kiertoradalta, avaruuspiraattien alukset hyökkäävät Samuksen aluksen kimppuun. Alus putoaa avaruuspiraattien pääaluksen lähelle. Samuksella ei ole haarniskaansa ja aseena vain tainnutuspistooli.
Hiivittyään avaruuspiraattien aluksen halki Chozojen raunioihin Samus löytää jälleen Chozo-haarniskan.Hänen on kuitenkin kukistettava "haamu" joka yrittää estää Samusta saamasta Chozohaarniskaa. Lopulta hän joutuu taistelemaan avaruuspiraattien salaisen aseen, Ridleyn robottiversion kanssa. Jälleen kerran, aikapommi alkaa tikittää ja Samus joutuu pakenemaan avaruuspiraattien alushangaariin, josta hän ottaa yhden avaruuspiraattien aluksista ja pääsee pakenemaan.
Ajansiirto
Ajansiirto () on digi-tv-tekniikan ja tallentavien digisovittimien tarjoama ominaisuus, jossa suora TV-lähetys voidaan pysäyttää ja sitä voidaan kelata taaksepäin ja eteenpäin jo suoran lähetyksen aikana. (Vertaa videonauhuri)
Ajansiirron ollessa käytössä digisovitin jatkuvasti tallentaa katseltavaa lähetystä kiintolevyllä olevaan ajansiirtopuskuriin. Tällöin katsoja voi koska tahansa keskeyttää ohjelman katselun ja jatkaa katselua keskeytyskohdasta myöhemmin. Näin katsoja ei menetä ohjelmasta hetkeäkään vaikka poistuisikin hetkeksi ruudun ääreltä. Myös suoria lähetyksiä voi pysäyttää ja jatkaa niiden katselua myöhemmin, mutta tällöin puskuriin tallennettu lähetys ei tietenkään ole enää suora.
Myös kelaus taaksepäin on mahdollista. Katsoja voi palata ajassa taaksepäin katsomaan mitä tahansa puskuriin tallentunutta kohtaa sovittimen jatkaessa suoran ohjelman tallennusta puskuriin.
Eteenpäin kelaaminen onnistuu tietenkin vain mikäli on ensin hypätty taaksepäin tai pysäytetty katselu ja halutaan päästä takaisin reaaliaikaan tai lähemmäs sitä.
Television katsojalukuja Suomessa mittaava Finnpanel on vuoden 2008 alusta asti huomioinut TV-mittaritutkimuksessaan myös aikasiirretyn katselun. Ohjelmien katsojalukuihin lasketaan mukaan ohjelman esityksen jälkeisen viikon aikana kertynyt aikasiirretty katselu. Katsojalukuihin lisätään vain normaalinopeudella katsottu tallenne.
Valse triste
Valse triste (op. 44) vuodelta 1903 on suosituimpia ja levytetyimpiä Jean Sibeliuksen orkesterisävellyksiä.
Kappale on osa Arvid Järnefeltin näytelmään "Kuolema" sävellettyä musiikkia. Sibelius uusi ensimmäisen musiikkinumeron "Valse tristen", jonka hän sai julkaisukuntoon vuonna 1904. Pianosovitus kappaleesta syntyi samana vuonna. Sibelius myi teoksen suomalaiselle kustantajalle, joka myi teoksen oikeudet edelleen Breitkopf & Härtel -kustantamolle. Ironista kyllä, Sibelius ei juuri hyötynyt teoksesta rahallisesti, mutta sävellyksen suosio lisääntyi, ja teoksen osti Breitkopfilta seuraavana vuonna 80 orkesteria. Teos soi Euroopan ravintoloissa ja salongeissa, ja siitä tehtiin useita sovituksia. Sibeliuksen seitsemännen sinfonian lopussa on kuultavissa "Valse tristeä" lainaava sointujakso.
Kake Puhuu
Kake Puhuu (oik. Kalevi Rainio) on Tampereelta kotoisin oleva, nykyään Pomarkussa asuva muusikko, laulaja sekä kuva- ym. taiteilija. Hänet tunnetaan parhaiten Keuhkot-yhtyeen ainoana jäsenenä. Muita yhtyeitä, joissa Kake Puhuu vaikuttaa tai on vaikuttanut ovat muun muassa Liimanarina (mukana vain yhtyeen ensimmäisellä EP:llä), Kirvasto ja Eturivi.
Valokuva- ja performanssitaiteessaan Rainio on pohtinut muun muassa ihmisen sokeaa ja horjumatonta uskoa teknologiaan. Rainion mukaan suurten teknologiayritysten kehitysjohtajat ovat nykyajan kristuksia ja johtotähtiä, jotka määrittelevät kuinka ihmiset käyttäytyvät ja hänen mukaansa IT-huuma on vienyt tehoa perinteiseltä kristinuskolta.
Färjestad BK
Färjestad Bollklubb (Färjestad BK, ennen Färjestads BK) on ruotsalainen jääkiekkojoukkue. Se on yksi menestyneimmistä joukkueista ruotsalaisessa jääkiekossa. Färjestad BK on voittanut Ruotsin mestaruuden yhdeksän kertaa (1981, 1986, 1988, 1997, 1998, 2002, 2006, 2009 ja 2011) ja joukkue on tuottanut monia ruotsalaisia tähtipelaajia. Vuonna 2006 seura voitti epävirallisen Pohjoismaiden mestaruuden, kun se oli Nordic Trophyn ykkönen. Vuonna 2007 se sijoittui samaisen turnauksen kolmanneksi.
Lähde
"Tilastot päivitetty 29. maaliskuuta, 2007"
Budva
Budva ("montenegroksi" ja ) on kaupunki ja kunta Montenegron eteläosassa Adrianmeren rannalla. Budvan kuntaan kuuluvat Bečićin ja Petrovacin pikkukaupungit.
Vuonna 2003 Budvan alueella oli 26 107 asukasta, joista asui kaupungissa 10 918 ja kunnassa 15 909. Budvan asukkaista oli samana vuonna montenegrolaisia 45,33 prosenttia ja serbejä 40,9 prosenttia. Merkittävimmät vähemmistöryhmät ovat muslimit ja kroaatit. Budva on noin 2500 vuotta vanha, mikä tekee siitä yhden Adrianmeren rannikon vanhimmista asutuskeskuksista. Budva on kuulunut sekä antiikin Kreikan että Rooman valtakuntiin. Keskiajalla kaupunkia hallitsivat Doclean, Serbian ja Zetan hallitsijat. Sittemmin se kuului Venetsialle yli 300 vuoden ajan, jonka jälkeen kaupunkia hallitsi Itävalta, Ranska ja Venäjä. Vuosina 1813-1814 se kuului Montenegroon, kunnes Itävalta miehitti alueen. Vuonna 1918 Budva liitettiin Jugoslavian kuningaskuntaan. Toisessa maailmansodassa Budva oli Italian miehittämä 22. marraskuuta 1944 asti. Budvassa sattui paha maanjäristys 15. huhtikuuta 1979, jolloin varsinkin vanha kaupunki kärsi pahoja vaurioita.
Budvan rannikkoaluetta kutsutaan Budvan rivieraksi ja se on Montenegron tärkein matkailukeskus. Se tunnetaan etenkin hiekkarannoistaan (11 310 metriä), vilkkaasta yöelämästään ja välimerellisestä arkkitehtuuristaan. Suomalaiset ja itävaltalaiset matkatoimistot olivat ensimmäiset itäblokin maiden valtiojohtoisten matkatoimistojen ulkopuoliset matkatoimistot, jotka ottivat Budvan vaatimattomaksi lomakohteekseen. Nämä matkat päättyivät Budvan maanjäristykseen. Budva korvattiin etelämpänä lähellä Albanian rajaa sijaitsevalla Ulcinjin pikkukaupungilla. Kesäkaudella 2005 Budvassa vieraili yli 250 000 vierasta, jotka tekivät yhteensä yli 1,6 miljoonaa yhden yön yöpymistä. Vuonna 2014 Apollo-matkat järjestää matkoja Budvaan, lento Kroatian Dubrovnikin lentokentälle josta bussikuljetus määränpäähän, bussikuljetus maksaa erikseen.
Tiet Montenegron rannikolla ovat vuoristosta johtuen kapeita ja mutkaisia. Liikennekulttuuri on erittäin "joustava" monen muuhun Välimeren maahankin verrattuna. Liikennesääntöjä tulkitaan hyvin joviaalisti.
Budvasta johtaa kaksikaistainen tie sisämaahan. Pääkaupunkiin Podgoricaan on matkaa noin 60 kilometriä. Muihin Montenegron rannikkokaupunkeihin sen yhdistää Adrian valtatie, joka jatkuu Kroatian puolelle. Tivatin lentokenttä sijaitsee 20 kilometrin päässä ja sieltä on säännöllisiä lentoja Belgradiin ja Zürichiin. Kesäkaudella lentoliikenne on vilkkaampaa. Podcorican lentokentälle on matkaa 65 kilometriä.
Budvassa vallitsee tyypillinen Välimeren ilmasto, lämpimine kesineen ja leutoine talvineen. Budvassa on keskimäärin 97 aurinkoista päivää vuodessa. Budvan keskilämpötila tammikuussa on 8 °C ja heinäkuussa 23,9 °C. Kesän keskilämpötila on 23,1 °C ja talven keskilämpötila 9,3 °C. Meriveden lämpötila kohoaa kesällä 24,7 °C ja syksylläkin se pysyttelee 18 °C ja 19 °C välillä.
Zoltán Fábri
Zoltán Fábri (15. lokakuuta 1917 – 23. elokuuta 1994) oli unkarilainen teatteri- ja elokuvaohjaaja ja näyttelijä. Maailmansotien välisenä aikana hän opiskeli monipuolisesti taiteita, ohjasi teatterissa ja kuvitti kirjoja. Vuodesta 1947 hän oli Unkarin kansallisteatterin pääohjaaja. 1950-luvulta alkaen hän ohjasi elokuvia ja oli yksi Unkarin elokuvateollisuuden uranuurtajista.
Zoltán Fábri nousi kansainväliseen maineeseen Romeo ja Julia -tarinallaan "Pieni karuselli" ("Körhinta", 1955). Sitä seurasi tragikomedia "Professori Hannibal" ("Hannibál tanár úr", 1956). Fábrin arvostetuimpiin elokuviin kuuluu myös Dezsö Kosztolányin romaaniin perustuva "Rakas Anna" ("Édes Anna", 1958).
Vuonna 1968 Fábrin amerikkalais-unkarilainen yhteistyöelokuva "Koulupoikia" oli parhaan ulkomaisen elokuvan Oscar-ehdokkaana.
Richard S. Prather
Richard Scott Prather (9. syyskuuta 1921 Santa Ana, Kalifornia – 16. helmikuuta 2007 Arizona) on yhdysvaltalainen kirjailija, jonka tunnetuin hahmo on yksityisetsivä Sheldon "Shell" Scott.
Pratherin Shell Scott -romaanit olivat hyvin suosittuja ja niitä on myyty Yhdysvalloissa yli 40 miljoonaa kappaletta. Ne muistuttavat Mickey Spillanen Mike Hammer -kirjoja, mutta niissä on mukana keventävää huumoria ja itseironiaa. Prather osasi myös käyttää erikoisia kielikuvia, jotka lähes parodioivat rikoskirjallisuuden kovaksikeitetyn dekkarin konventioita.
Prather on käyttänyt kirjailijanimiä David Knight ja Douglas Ring.
Marie Serneholt
Marie Eleonor Serneholt (s. 11. heinäkuuta 1983 Tukholma, Ruotsi) on ruotsalainen A*Teens-yhtyeestä tunnettu laulaja, joka on sittemmin tehnyt myös soolouraa.
Serneholt syntyi Tukholmassa. Hänen uransa alkoi vuonna 1998, kun A*Teens perustettiin. Serneholt oli yhtyeen neljästä laulajasta vanhin.
A*Teensin hajottua vuonna 2004 huhuttiin, että Serneholt lähtisi yhtyeen jäsenistä ensimmäisenä soolouralle. Hän piti kuitenkin tauon musiikinteosta, kun taas Dhani Lennevald julkaisi soolodebyyttisinglensä jo vuoden 2004 lopulla. Serneholt työskenteli muun muassa kosmetiikkamallina Maybellinella ja toimi ääninäyttelijänä elokuvien "Robots" ja "" ruotsinkielisissä dubbauksissa.
Vuonna 2006 Serneholt palasi musiikin pariin. Hänen esikoisalbuminsa "Enjoy the Ride" ilmestyi 22. helmikuuta 2006. Sitä edelsi kuukautta aiemmin ilmestynyt ”That’s The Way My Heart Goes” -single, jonka on kirjoittanut Jörgen Elofsson.
Stig Anderson
Stig "Stikkan" Erik Leopold Anderson (25. tammikuuta 1931 Hova, Ruotsi – 12. syyskuuta 1997 Tukholma) oli ABBA-yhtyeen manageri ja Polar Music Prize -musiikkipalkinnon perustaja. Anderson kirjoitti sanat moniin Abban lauluihin, mm. Waterloohon ja Mamma Miaan, ja häntä kutsutaankin usein Abban "viidenneksi jäseneksi". Stig Anderson kuoli sydänkohtaukseen Tukholmassa vuonna 1997.
Kolera-allas
Kolera-allas () on Helsingin Eteläsatamassa, Kauppatorin edustalla oleva satama-allas.
Vuoden 1893 syksyllä Silakkamarkkinoille tullut nauvolainen laivuri Johannes Michelsson kuoli koleraan aluksessaan. Sittemmin selvisi, että sairastuneen ulosteet ja oksennukset oli kaadettu satama-altaaseen. Turvatoimenpiteinä silakka-alukset hinattiin pois satamasta ja rantaan määrättiin vartijat joksikin aikaa, koska pelättiin kaupunkilaisten ryhtyvän käyttämään saastunutta vettä.
Tapauksesta uutisoitiin vilkkaasti, ja altaan vedenlaadun tutkimuksia seuranneet lehdet alkoivat pian viitata satama-altaaseen pelkästään sanalla "kolera-allas". Esimerkiksi "Suomalainen" kirjoitti "n. s. "kolera-altaan"" veden tutkimuksista, joissa ei "kommabasilleja" (kolerabakteereja) löytynyt. "Kolera-allas" vakiintui altaan kansanomaiseksi nimeksi. Nykyään nimi Kolera-allas – Kolerabassängen esiintyy opas- ja kaavakartoissakin.
Vuodesta 1995 alkaen Suomen Epätieteellinen Seura on vanhaa kansanuskomusta myötäillen heittänyt ”kylmän kiven” Kolera-altaaseen Jaakon päivänä 25. heinäkuuta.
Ecuadorin jalkapallomaajoukkue
Ecuadorin jalkapallomaajoukkue edustaa eteläamerikkalaista Ecuadorin valtiota kansainvälisissä miesten jalkapallon maajoukkuekilpailuissa. Joukkue toimii Ecuadorin jalkapalloliiton alaisuudessa.
Ecuador tunnetaan erityisesti vahvasta kotiedustaan. Se pelaa kotiottelunsa Estadio Olímpico Atahualpalla pääkaupungissa Quitossa, joka sijaitsee peräti 2 850 metrin korkeudella merenpinnasta. Kaupungin korkea ilmanala aiheuttaakin usein hankaluuksia siihen tottumattomille vierasjoukkueille.
Ecuador oli pitkän aikaa Etelä-Amerikan maanosaliiton Conmebolin heikoimpia maita, mutta viime aikoina se on kohentanut esityksiään huomattavasti.
Ensimmäisen kerran Ecuador osallistui MM-kisojen karsintoihin vuonna 1962, mutta huonolla menestyksellä. Vuonna 1966 joukkue oli lähellä järjestää yllätyksen. Joukkueessa pelasi lukuisia aikansa tähtipelaajia kuten Washington Muñoz, Alberto Spencer, Carlos Raffo, Enrique Raymondi ja Jorge Bolaños. Joukkue kuitenkin hävisi ratkaisevassa ottelussa Chilelle, eikä päässyt lopputurnaukseen.
Ensimmäisen kerran joukkue pääsi MM-lopputurnaukseen vuoden 2002 MM-kisoihin, jotka pelattiin Japanissa ja Etelä-Koreassa. Kisoissa se saavutti voiton Kroatiasta, mikä ei kuitenkaan riittänyt jatkopaikkaan alkulohkosta. Toistamiseen Ecuador selviytyi MM-karsinnoista neljä vuotta myöhemmin Saksan kisoihin, joissa se putosi neljännesvälierissä Englantille. Kolmannen kerran Ecuador pelasi MM-lopputurnauksessa vuonna 2014, jolloin se hävittyään Sveitsille, voitettuaan Hondurasin ja pelattuaan maalittoman tasapelin Ranskan kanssa putosi alkulohkon jälkeen jatkosta.
Joan Bennett Kennedy
Joan Bennett Kennedy (syntymänimeltään Virginia Joan Bennett) (s. 9. syyskuuta 1936 Riverdales New York) Hän oli Edward M. Kennedyn puoliso ja heillä on kolme lasta. Joan oli Kennedyn klaanin kantava voima ja erinomaisten puheiden pitäjä.
Hän avioitui Ted Kennedyn kanssa vuonna 1958 ja erosivat vuonna 1982 Joanin alkoholiongelmien vuoksi.
Hän hoiti miehensä senaattorivaalit vuonna 1964, kun Ted makasi sairaalassa lento-onnettomuuden johdosta. Lisäksi hän tuki Tedin pyrkimystä presidentiksi vuonna 1980.
Joan on pidätetty useasti rattijuoppoudesta.
Lööppi
Lööppi on kansankielinen nimitys julisteelle, jolla mainostetaan sanoma- tai aikakauslehden, tavallisimmin keltaisen lehdistön julkaiseman iltapäivälehden viimeisintä numeroa. Sana ”lööppi” on peräisin samanmerkityksisestä ruotsin kielen sanasta "löpsedel". Lööppi sisältää mainostettavan lehden sisältöön viittaavia otsikoita, jotka kertovat usein julkisuuden henkilöistä tai muusta sellaisesta minkä oletetaan kiinnostavan ihmisiä. Huomion kiinnittävien sitaattien ja kärjistysten on tarkoitus kiinnittää lukijan mielenkiinto paljastamatta kuitenkaan liikaa uutisen sisällöstä ja saada siten hänet ostamaan kyseinen lehti.
Vaikka lööpin otsikot ovat usein kärjistettyjä ja monimerkityksisiä, niiden tekijät korostavat, että jokaisen otsikon on oltava totta sekä noudatettava lakia ja journalistin eettisiä ohjeita. Suomessa Julkisen sanan neuvosto (JSN) valvoo lehtien ohella myös lööppejä.
On tavallista, että monissa kaupoissa ja kioskeissa on varattu tiloista tai näyteikkunasta jokin määräala tuoreiden lööppien esittelyyn. Puhekielessä lööpillä tarkoitetaan usein myös lehden etusivua tai raflaavia otsikoita ylipäätään.
Ruotsissa lööppejä alettiin käyttää jo 1800-luvun lopulla. Ruotsalaiset ja suomalaisetkin iltapäivälehdet tekevät erityisiä paikallisia lööppejä, jotka kohdennetaan tietylle alueelle. Suomessa ensimmäiset "Ilta-Sanomien" lööpit julkaistiin 1950-luvulla valkopohjaisina. Keltainen lööppipohja otettiin Suomessa käyttöön 1970-luvulla. "Iltalehti" aloitti lööppien käytön 1980-luvulla. Muita nykyään Suomessa tunnettuja lööpeillä mainostettavia lehtiä ovat ainakin "Helsingin Sanomat", "Aamulehti", "Seiska" ja eräät ilmaisjakelussa olevat kaupunkilehdet. Iltapäivälehtien lööpit ilmestyvät Suomessa kuutena päivänä viikossa kuten itse lehdetkin.
Imploosio
Imploosio (engl. "implosion") eli imahdus eli kappaleen äkillinen sisäänpäin luhistuminen on räjähdyksen (engl. "explosion") vastakohta. Imploosio tapahtuu esimerkiksi ydinaseissa, joissa vaikkapa uraanin tiheyttä nostetaan vähentämällä sen tilavuutta ulkoisen räjähdyksen avulla niin paljon, että kriittinen massa ylittyy, mikä synnyttää ydinräjähdyksen.
Myös sukellusveneen äkillinen kasaan rutistuminen ympäröivän veden paineesta johtuen on esimerkki imploosiosta.
Damián Lanza
Damián Lanza (s. 10. huhtikuuta 1982 Cuenca) on ecuadorilainen jalkapallomaalivahti, joka pelasi muun muassa Ecuadorin pääsarjajoukkue Sociedad Deportiva Aucasissa.
Isänsä kautta puoliksi argentiinalainen Lanza aloitti uransa Argentiinassa Buenos Airesissa mutta ei saavuttanut menestystä. Myöhemmin hän muutti Ecuadoriin. Hän kuului Ecuadorin jalkapallomaajoukkueeseen Saksan MM-kisoissa 2006 mutta jäi varamaalivahdin rooliin.
Danilovgrad
Danilovgrad (Даниловград) on kaupunki ja kunta Montenegron keskiosassa Bjelopavlićin laaksossa pääkaupungin Podgorican länsipuolella.
Danilovgrad perustettiin tarkoituksena tehdä siitä Montenegron pääkaupunki, mutta Nikšićin ja Podgorican vapautus tekivät suunnitelmasta tarpeettoman. Nimensä kaupunki sai perustajansa ruhtinas Danilon mukaan. Mutta kaupungin varsinaiset rakennustyöt aloitti kuningas Nikola I vuonna 1870.
Danilovgradissa on taidegallerioita, historiallisia museoita ja suuri kirjasto. Kaksi kilometriä kaupungin ulkopuolella sijaitsee Zdrebaonikin luostari sekä kauempana Ostrogin luostari
Campionato Sammarinese di Calcio
Campionato Sammarinese di Calcio on San Marinon jalkapallon pääsarja.
Ennen vuotta 1996 San Marinon jalkapalloilu oli jaettu kahteen sarjatasoon, jotka olivat "Serie A1" ja "Serie A2". Kakkostason voittaja osallistui pudotuspeleihin maan mestaruudesta yhdessä korkeimman tason kolmen parhaan joukkueen kanssa. Nykyään kaikki joukkueet pelaavat samalla sarjatasolla, mutta sarja on jaettu kahteen lohkoon ("Gironi"). Kummankin lohkon kolme parasta joukkuetta ratkaisevat mestarin pudotuspelisysteemillä. Mestari pääsee Mestarien liigan ensimmäiselle karsintakierrokselle. Ennen vuotta 2007 mestari pääsi UEFA-cupin karsintoihin.
Joukkueilla ei ole omia kotikenttiä, vaan ne käyttävät satunnaisesti valittuja kenttiä, jotka ovat Chiesanuovan kenttä, Serravallessa sijaitseva "Dogana", Fiorentinon kenttä, Domagnanossa sijaitseva "Fonte dell'Ovo" sekä Serravallen B-kenttä. Lisäksi Serravallen "Stadio Olimpicoa" käytetään toisinaan, ja sillä pelataan mm. kaikki pudotuspelit ja UEFA:n ottelut. Koska kenttiä on hyvin vähän, otteluita pelataan kahtena päivänä viikossa, tavallisesti lauantaina ja sunnuntaina.
Ulises de la Cruz
Ulises Hernán de la Cruz Bernoid (s. 8. helmikuuta 1974 Piquiucho, Ecuador) on ecuadorilainen jalkapalloilija, joka on pelannut muun muassa Englannin Valioliigassa Aston Villan joukkueessa. Pelipaikaltaan hän oli puolustaja.
De la Cruz aloitti uransa 16-vuotiaana Ecuadorissa Sociedad Deportivo Quitossa, josta siirtyi 18. kesäkuuta 2001 700 000 punnan siirtomaksulla Skotlannin Valioliigan Hibernian FC:hen. Hän pelasi ensimmäisellä kaudellaan 32 ottelua. Kauden jälkeen hän siirtyi Aston Villaan.
De la Cruz pelasi Ecuadorin jalkapallomaajoukkueessa vuosien 2002 ja 2006 MM-kisoissa. Yhteensä hän pelasi maajoukkueessa 101 ottelua tehden niissä kuusi maalia vuosina 1995–2010.
Herceg Novi
Herceg Novi (Херцег Нови) on rannikkokaupunki ja kunta Montenegron lounaiskulmassa Kroatian vastaisella rajalla ja Adrianmeren rannalla. Kunta sijaitsee kahta puolta Kotorinlahtea.
Vuonna 2003 Herceg Novin alueella oli yhteensä 49 527 asukasta, joista asui kaupungissa 12 739 ja kunnassa 33 034. Asutus on keskittynyt Adrianmeren rannikolla, missä pikkukaupungit muodostavat kaupunkiketjun. Näitä pikkukaupunkeja ovat Igalo, Baošići, Đenovići, Meljine ja Bijela ja niissä asuu suurin osa Herceg Novin kunnan väestöstä. Igalo ja Herceg Novin kaupunki muodostavat yhtenäisen kaupunkialueen, jossa asuu yhteensä 16 493 asukasta.
Kansallisuudeltaan suurin osa Herceg Novin asukkaista on serbejä, joita on 52,88 prosenttia väestöstä. Montenegrolaisia on 28,60 prosenttia ja kroaatteja 2,41 prosenttia.
Herceg Novin kaupungin asukasluvuna kehitys (Igalo mukaan luettuna):
Aulis Alanen
Aulis Arvid Alanen (7. heinäkuuta 1929 Isokyrö – 13. tammikuuta 1998 Pirkkala) oli suomalainen kasvatustieteilijä ja Tampereen yliopiston aikuiskasvatuksen professori vuosina 1986–1990. Hän kuului suomalaisen aikuiskasvatuksen teorian ja tutkimusperinteen keskeisiin kehittäjiin. Alasen tutkimusala oli vapaa sivistystyö, aikuisten omaehtoinen ja vapaa-aikana tapahtuva opiskelu.
Alasen väitöskirja "Edistävä ja viihdyttävä opintokerhotoiminta" (1969) tarkasteli aikuisten vapaita ryhmäopintoja sosiaalisen osallistumisen muotona.
Aulis Alasen poikia ovat Kansallisen audiovisuaalisen arkiston erikoistutkija Antti Alanen ja elokuvakriitikko, rock-journalisti Asko Alanen.
Mika Mylläri
Mika Mylläri (s. 17. kesäkuuta 1966 Kokkola) on suomalainen jazztrumpetisti ja säveltäjä. Hän aloitti musisoinnin viisivuotiaana. Hänen ensimmäisiä opettajiaan olivat hänen isänsä, muusikko Alf Mylläri ja pianon soitossa muun muassa säveltäjä Erik Fordell. Mylläri aloitti trumpetin soiton opiskelun Kokkolan musiikkiopistossa yhdeksän vuoden ikäisenä.
Mylläri aloitti esiintymisen jo 11 vuoden ikäisenä, ensin hänen isänsä orkestereissa ja teatteri-orkestereissa. Vuonna 1982, 16 vuoden ikäisenä hän alkoi opiskella musiikkia päätoimisesti Lapfjärd folkhögskolanin pop- ja jazzlinjalla. Hän aloitti korkeakouluopinnot Sibelius-Akatemian jazzmusiikin linjalla vuonna 1986 ja valmistui jazzmusiikin maisteriksi 1996. Mylläri perusti oman jazzkvintetin nimeltä MMQ vuonna 1990. Myllärin lisäksi MMQn:ssa soittivat vuosina 1990-1995, saksofonisti Jari Perkiömäki, pianisti Kirmo Lintinen, basisti Ape Anttila ja rumpali Marko Timonen. Vuodesta 1996 pianoon siirtyi Samuli Mikkonen, bassoon Jorma Ojanperä ja rumpuihin Markku Ounaskari.
Mylläri on asunut ja vaikuttanut muun muassa Pariisissa ja Lontoossa, esiintyen mm Ed Jones quintet, , Jonathan Gee riveissä.
Mylläri on tehnyt 4 levyä Piirpauke yhtyeen kanssa, tuottaen näistä Koli, Juju ja Hali levyt.
Mylläri esiintyy aktiivisesti mm MMQ, SuperHelle ja Senegalilaisen Saisba yhtyeen riveissä.
Gettin' It Levyn nimikko sävellys -Soul for Sale 1999 (Atlo Records)
Loitsu -Musikaali. Libretto&Sävellys -Mika Mylläri, Savonlinnan Syysfestivaali/Olavinlinna 2000
Bermudan Premier Division
Cingular Wireless Premier Division on Bermudan miesten jalkapalloilun pääsarja. Sarja toimii Bermudan jalkapalloliiton alaisuudessa. Ensimmäinen kausi pelattiin talvella 1963—1964. Liigan nykyinen nimi juontaa juurensa sponsorilta, puhelinyhtiö "Cingular Wirelessiltä". Sarjassa pelaa kahdeksan joukkuetta.
Tampereen Peli-Pojat-70
Tampereen Peli-Pojat-70 (PP-70) on vuonna 1970 perustettu tamperelainen jalkapalloseura, jonka edustusjoukkue pelaa Nelosessa.
PP-70 perustettiin vuonna 1970, kun Lielahden Kipinän, Pispalan Tarmon ja Lamminpään Korven jalkapallojaostot yhdistettiin uudeksi jalkapallon erikoisseuraksi.
Seuran edustusjoukkue on pelannut Ykkösessä kausina 1995 ja 2002–2007 sekä Kakkosessa (tai vast.) kausina 1986–1988, 1993–1994, 1996–2001 ja 2008–2009. Kaudella 2008 joukkue sijoittui vielä Kakkosen B-lohkon neljänneksi, mutta kauden 2009 päätteeksi PP-70 putosi Kolmoseen. Putoamisen jälkeen joukkueen runko hajosi mm. Jussi Kotilahden palatessa Tampereen Ilvekseen ja Obi Metzgerin siirryttyä Viikinkeihin. Kauden 2010 jälkeen joukkue putosi Neloseen.
Vasa IFK
Idrottsföreningen Kamraterna Vasa (VIFK) on vuonna 1900 perustettu vaasalainen jalkapalloseura. Seuran miesten edustusjoukkue pelaa kaudella 2018 Kakkosessa.
Seuralla on ollut aikoinaan myös jääpallo- ja jääkiekkotoimintaa. Jääkiekossa seura muun muassa voitti Suomen kolmanneksi korkeimman sarjatason vuonna 1973. Jääpallossa joukkue pelasi yhteensä 23 kautta miesten pääsarjatasolla.
1990-luvulla IFK yhdistyi toisen vaasalaisseuran ABK-48:n kanssa ja nimeksi tuli "BK-IFK". Monet kuitenkin valittivat nimestä, ja 12 vuoden kuluttua palattiin käyttämään vanhaa VIFK:n nimeä. Jääpallossa VIFK voitti kolme SM-mitalia.
Kaikkiaan VIFK on pelannut Suomen pääsarjatasolla 21 kautta. Näiltä kausilta SM-mitaleja on kertynyt seitsemän.
Matti Jokinen on ainoa VIFK:ssa pelannut pelaaja, joka on valittu vuoden pelaajaksi Suomessa. Tämä tapahtui vuonna 1955.
VIFK:n naisten joukkue pelaa Liigassa.Jalkapallo
Jääpallo
Jääkiekko
Jalkapalloseura Rakuunat
Jalkapalloseura Rakuunat on vuonna 1992 perustettu lappeenrantalainen jalkapalloseura. Sen edustusjoukkue on pelannut yhdeksän kautta Ykkösessä ja kahdeksan kautta Kakkosessa. Seuran toistaiseksi viimeinen toimintakausi oli 2008.
Rakuunat syntyi vuonna 1992 Lappeenrannan Pallon ja Lauritsalan Työväen Palloilijoiden yhdistettyä edustusjoukkuetoimintansa. Uusi joukkue peri LaPan sarjapaikan Kakkosessa ja pelasi kaudet 1992–1993 nimellä FC Lappeenranta kunnes kaudeksi 1994 nimeksi vaihtui Rakuunat. Joukkue voitti ensimmäisellä tällä nimellä pelatulla kaudella Kakkosen itälohkon ja nousi Ykköseen, jossa se säilyi kahden kauden ajan. Samaan aikaan sarjassa pelasi Rakuunoiden paikallisvastustaja, joutsenolainen Kultsu.
Rakuunat voitti kaudella 1999 jälleen Kakkosen itälohkon ja palasi kaudeksi 2000 Ykköseen. Kaudella 2001 joukkue karsi jo noususta Veikkausliigaan sijoituttuaan Ykkösen etelälohkon toiseksi, mutta Hämeenlinna oli karsinnan välierävaiheessa parempi yhteismaalein 4–0. Rakuunat pysyi Ykkösen keskikastissa kauteen 2005 asti, mutta kaudella 2006 se sijoittui sarjan viimeiseksi ja putosi Kakkoseen. Venäläistyneen ja velkaantuneen seuran alamäki jatkui kaudella 2008, kun joukkue putosi Kolmoseen. Huhtikuussa 2009 Palloliiton Kaakkois-Suomen piiri erotti Rakuunat maksamattomien jäsen- ja osallistumismaksujen vuoksi viikkoa ennen kauden alkua.
Rakuunoiden vuonna 2005 omaksi yhdistykseksi eriytynyt junioriorganisaatio Rakuunat Juniorit yhdistyi toisen lappeenrantalaisseuran PEPOn kanssa vuoden 2009 alussa. Seurat tekivät yhteistyötä jo kaudella 2008, jolloin ne osallistuivat Lappeen Jalkapalloklubiksi (Lappee JK) nimetyllä joukkueella B-junioreiden Ykköseen. Rakuunat Junioreiden oma miesten edustusjoukkue pelasi parhaimmillaan Vitosessa, jossa se saavutti lohkovoiton kaudella 2008, ja naisten edustusjoukkue Kakkosessa.
Ring (kirja)
Ring on japanilainen Kōji Suzukin kirjoittama kauhuromaani, joka ilmestyi vuonna 1991. Hideo Nakata ohjasi kirjaan perustuvan tunnetun elokuvan "Ringu" vuonna 1998. "Ringusta" tehtiin vuonna 2002 yhdysvaltalainen uudelleenfilmatisointi "The Ring".
Lehtireportteri Asakawa koettaa saada selville neljän nuoren ihmisen samanaikaisen kuoleman, joiden takana on kaamea tapaturma. Kaiken takana on videonauha, jonka katsottuaan kuolee seitsemän päivän päästä.
Teomatiikka
Sana teomatiikka () on muodostettu kreikan jumalaa tarkoittavasta sanasta 'teos' (Θεός), sekä matematiikka-sanan loppuosasta, eli se merkitsee 'Jumalan matematiikkaa'. Teomatiikka tutkii kreikan ja heprean kielisiä Raamatun tekstejä, joissa sanoilla, lauseilla ja asiakokonaisuuksilla on oma lukuarvonsa.
Teomatiikka keksittiin vuosina 1975-1976 Portlandissa Yhdysvaltojen Oregonissa. Vuonna 1979 Del Washburn kirjoitti yhdessä Jerry Lucasin kanssa kirjan "Theomatics: God's Best Kept Secrect Revealed". Kirjaa myytiin noin 90 000 kappaletta. Vuonna 1994 julkaistiin 663-sivuinen 'Theomatics II'-kirja.
Teomatiikassa lasketaan Raamatun tekstien asiakokonaisuuksien, lauseiden ja lauseen osien lukuarvoja. Jokainen tekstissä mainittu luku on avain. Toisiinsa liittyvien sanojen, lauseiden ja asiakokonaisuuksien lukuarvot esiintyvät tietyn asiayhteyteen liittyvän luvun kerrannaisina. Teomatiikan sääntöihin kuuluvat kertoimet ja ryhmittely ("clustering"). Ryhmittelyssä sallitaan -2..+2 pyöristys lukuarvoille, jotta ne saadaan jaolliseksi tietyllä kertoimella. Esimerkiksi 700 ja 1500 ovat luvun 100 kerrannaisia, mutta ryhmittelytekniikalla myös luvut 698, 699, 701, 702, 1498, 1499, 1501 ja 1502 ovat sen kerrannaisia.
Teomatiikan avulla on löydetty valtava joukko lukuja, jotka näyttävät yhdistävän aina tiettyjä sanoja tai käsitteitä. Esimerkiksi Joh 21:11 jakeessa opetuslapset saivat 153 kalaa. Tämän avainluvun perusteella kaiken, mikä Raamatussa käsittelee kaloja ja kalastamista, pitäisi perustua lukuun 153. Sen kerrannaisia ovat muun muassa kreikan sanat "kalat" = 153 x 8, "verkko" = 153 x 8, "paljon kaloja" = 153 x 8 x 2 ja "ihmisten kalastajia" = 153 x 14.
Vanhassa testamentissa kaikki elämän puuhun liittyvät lauseet ovat jaollisia luvulla 240, esimerkiksi 1 Ms 2:9 "sekä elämän puun paratiisin keskelle" = 240 x 3 ja 1 Ms 3:24 "välkkyvän, leimuavan miekan vartioimaan tietä" = 240 x 10.
Eräs teomatiikkaa arvostelleista on Russell Glasser, joka on kiinnittänyt huomiota muun muassa kahteen Washburnin väitteeseen teomatiikan tieteellisistä todisteista.
Ensiksi Glasser asetti kyseenalaiseksi Washburnin väitteen että ""Ilmiö toimii ainoastaan Raamatussa, eikä missään muualla. Mikään kirjallinen teos ei ole pystynyt, eikä todennäköisesti koskaan pysty, johdonmukaisesti demonstroimaan mitään teomatiikan kaltaista"," tekemällä analyysin Dave Rhodesin kuulusta ketjukirjeestä "Make money fast", ja väittämällä että ilmiö voidaan havaita myös siinä. Myöhemmin myös Mormonit ovat tehneet teomaattisia löytöjä Mormonin kirjasta.
Glasser huomautti myös Washburnin lausunnosta ""On ehdottomasti ja täydellisesti mahdotonta matemaattisesti todistaa teomatiikkaa vääräksi"," että väite on sama kuin että teomatiikka ei ole falsifioitavissa, joten siksi se ei myöskään täytä tieteen tunnusmerkkejä.
Martin Jiránek
Martin Jiránek (s. 25. toukokuuta 1979 Praha, Tšekkoslovakia) on tšekkiläinen jalkapalloilija, pelipaikaltaan puolustaja.
Ennen siirtymistään nykyiseen seuraansa Jiránek pelasi vuosina 1996–1999 Bohemians Prahassa, 1999–2000 Slovan Liberecissä ja 2001–2004 Italiassa Regginassa. Maajoukkueessa hän pelasi 2004 EM-kilpailuissa ja 2006 MM-kilpailuissa. Jiránek on 189 senttiä pitkä ja painaa 90 kiloa.
Labradorin niemimaa
Labradorin niemimaa on suuri niemimaa itäisessä Kanadassa.
Niemimaa rajoittuu lännessä Hudsoninlahteen, pohjoisessa Hudsoninsalmeen, idässä Labradorinmereen ja kaakossa Saint Lawrencen lahteen. Niemimaalla sijaitsee Labradorin alue ja osa Newfoundland ja Labradorin provinssia sekä Québecin provinssin alueet Saguenay-Lac-Saint-Jean, Côte-Nord ja Nord-du-Québec. Pohjoisosissa sijaitsee Torngat-vuoristo.
Zdeněk Grygera
Zdeněk Grygera (s. 14. toukokuuta 1980 Tšekkoslovakia) on tšekkiläinen jalkapalloilija, pelipaikaltaan puolustaja. Hän lukeutui 2000-luvun ensimmäisellä vuosikymmenellä Tšekin maajoukkueen vakiomiehistöön.
Grygera pelasi vuodet 1998–2000 FK Drnovicessa ja 2000–2003 Sparta Prahassa, missä hän voitti maansa mestaruuden vuosina 2001 ja 2003, ennen siirtymistään Amsterdamin Ajaxiin. Hän voitti Alankomaiden mestaruuden vuonna 2004 ja cupin vuonna 2006. Vuodet 2007–2011 hän pelasi italialaisseura Juventuksessa ja vielä kauden 2011–2012 englantilaisseura Fulhamissa.
Grygera pelasi maajoukkueessa EM-kisoissa 2004, MM-kisoissa 2006 ja EM-kisoissa 2008. Kaikkiaan hän pelasi 65 maaottelua ja teki niissä kaksi maalia vuosina 2001–2009.
Pavel Mareš
Pavel Mareš (s. 18. tammikuuta 1976 Praha, Tšekkoslovakia) on tšekkiläinen jalkapalloilija. Kotimaansa seurojen lisäksi hän pelasi vuosina 2003–2006 vasempana laitapuolustajana Venäjän pääsarjassa Pietarin Zenitin joukkueessa. Hän kuului myös Tšekin maajoukkueen miehistöön. Hän on 185 senttimetriä pitkä ja painaa 77 kilogrammaa.
Ennen siirtymistään Venäjälle Mareš pelasi ammattilaisena vuosina 1999–2001 Bohemians Prahassa (58 ottelua ja 3 maalia) ja 2002 Sparta Prahassa (20 ottelua ja 3 maalia).
Mareš pelasi Tšekin maajoukkueessa EM-kisoissa 2004 ja MM-kisoissa 2006 mutta pääsi kentälle vain EM-kisojen viimeisessä alkulohko-ottelussa Saksaa vastaan Tšekin varmistettua lohkovoittonsa jo kahdessa ensimmäisessä ottelussaan. Tavallisesti hänen pelipaikallaan maajoukkueessa pelasi Marek Jankulovski.
Torngat
Torngat (, ) on vuoristo Kanadassa Labradorin niemimaalla. 1 652 metriä korkea Mount Caubvik on vuoriston korkein vuori. Torngatin kallioperän on arveltu olevan yli 3,9 miljardia vuotta vanhaa. Nimi "Torngat" on inuktitutia ja tarkoittaa "henkien maata".
Gourcy
Gourcy on kaupunki Burkina Fasossa Zondoman provinssissa Nordin alueella. Vuonna 2006 kaupungissa oli runsaat 26 000 asukasta.
Mossit on merkittävin etninen ryhmä. Kaupunki on Ouagadougoun ja Malin välisen rautatien varrella. Gourcy oli ennen Yatengan valtakunnan pääkaupunki.
Santiago Bernabéu
Santiago Bernabéu Yeste (8. kesäkuuta 1895 Almansa, Albacaten maakunta – 2. kesäkuuta 1978 Madrid) oli espanjalainen jalkapalloilija ja Real Madridin pitkäaikainen puheenjohtaja.
Bernabéu liittyi Real Madridiin pelaajana vuonna 1912. Hän päätti pelaajauransa vuonna 1927. Vuonna 1929 hänestä tuli seuran johtokunnan sihteeri, jossa virassa hän toimi vuoteen 1935 asti. Vuonna 1943 hänet valittiin seuran puheenjohtajaksi, jona hän toimi kuolemaansa vuoteen 1978 asti. Bernabéu on seuran pitkäaikaisin ja mestaruuksien määrässä mitattuna menestyksekkäin puheenjohtaja.
Bernabéu rakennutti Realille uuden suuren stadionin Chamartínin alueelle Madridiin. Stadionin rakennustyöt saatiin päätökseen vuonna 1947, ja vuonna 1953 se uudelleennimettiin puheenjohtajan kunniaksi Estadio Santiago Bernabéuksi. Bernabéu oli myös yksi Mestarien liigan edeltäjän Euroopan cupin alullepanijoista. Real dominoikin kilpailua sen ensimmäisinä vuosina Bernabéun seuraan hankkimien tähtipelaajien ansiosta.
Bernabéu kuoli Argentiinassa järjestettyjen vuoden 1978 jalkapallon MM-kilpailuiden aikana. Kansainvälinen jalkapalloliitto julisti kolmipäiväisen suruajan hänen kunniakseen.
Vuonna 2002 Bernabéulle myönnettiin postuumisti Kansainvälisen jalkapalloliiton ansiomerkki "FIFA Order of Merit".
Chamartín
Chamartín on yksi Espanjan pääkaupungin Madridin hallinnollisista alueista. Se oli alun perin oma itsenäinen kuntansa nimellä Chamartín de la Rosa, joka liitettiin Madridiin 14. marraskuuta 1947 tapahtuneen alueliitoksen yhteydessä. Alue sijaitsee kaupungin keskiosassa ja koostuu El Vison, Prosperidadin, Ciudad Jardínin, Hispanoamérican, Nueva Españan ja Castillan kaupunginosista. Sen naapurialueita ovat pohjoisessa Fuencarral- El Pardo, idässä Ciudad Lineal, etelässä Salamanca, lounaassa Chamberí ja lännessä Tetuán. Chamartínin kokonaispinta-ala on 9,2 neliökilometriä ja asukasluku 142 626 (2003). Alueen oma juhlapäivä on arkkienkeli Mikaelin muistopäivä 29. syyskuuta.
Chamartínissa pitää majaansa useat Espanjan tärkeimmistä yrityksistä, ja siihen kuuluu Madridin liike-elämän keskus AZCA, jossa sijaitsee muun muassa Madridin korkein pilvenpiirtäjä Torre Picasso. Alueella sijaitsee myös Estadio Santiago Bernabéu, jossa jalkapalloseura Real Madrid pelaa kotiottelunsa. Chamartínin rautatieasema on yksi vilkkaimmista Espanjassa, ja Madridin pääterminaaleja Atochan ja Príncipe Píon ohella.
Presidents’ Trophy
Presidents’ Trophy on jääkiekkoliiga NHL:n runkosarjassa eniten pisteitä saavuttaneelle joukkueelle annettava palkinto. Mikäli kahdella tai useammalla joukkueella on kauden päätyttyä yhtä paljon pisteitä, palkinto annetaan sille jolla on enemmän voittoja. Palkintoa jaettiin ensimmäisen kerran kaudella 1985–1986. Presidents’ Trophyn voittaja saa palkinnon lisäksi myös 350 000 dollarin suuruisen rahapalkinnon, joka jaetaan joukkueen ja sen pelaajien kesken. Vuosina 1937–1985 jaettiin samoilla kriteereillä "Prince of Wales Trophy" -nimistä palkintoa, jonka saa nykyisin itäisen konferenssin voittaja.
NHL:ssä voitosta on aina saanut kaksi pistettä sekä kaudesta 1999–2000 lähtien jatkoaikatappioista yhden pisteen.
Useimmin Presidents’ Trophyn ovat voittaneet Detroit Red Wings (6) sekä New York Rangers (3). Presidents’ Trophyn voittajista kuitenkin vain kahdeksan on voittanut samalla kaudella Stanley Cupin. Voitti Stanley Cupin
PTC-termistori
PTC-termistori () on termistori, jonka resistanssi kasvaa lämpötilan noustessa. PTC-vastuksia käytetään mm. lämpöelementteinä, ylikuormitussuojina ja kosketinkipinöinnin estämiseen. PTC-vastuksen käyttö ylikuormitussuojana perustuu siihen, että vastuksen läpi kulkevan sähkövirran kasvaessa liian suureksi vastus kuumenee ja sen resistanssi kasvaa jyrkästi, mikä rajoittaa virran kasvua.
NTC-termistori
NTC-termistori () on termistori, jonka resistanssin lämpötilakerroin on negatiivinen. Niitä käytetään lämpötila-antureina ja laitteiden alkukäynnistysvirran rajoittamiseen.
NTC-vastuksen resistanssi pienenee 3–5 prosenttia astetta kohti. Tätä kutsutaan negatiiviseksi lämpötilakertoimeksi.
Jos NTC-vastuksen resistanssia lämpötilassa formula_1 (kelvineinä) merkitään formula_2:llä ja lämpötilassa formula_3 vastaavasti formula_4:lla, niin resistanssien suhteelle pätee:
missä formula_6 on NTC:n materiaalista riippuva kerroin.
Lämpötilan kasvaessa NTC-vastuksen resistanssi siis pienenee materiaalista riippuvalla tavalla.
NTC-vastuksen käyttö laitteiden alkukäynnistysvirran rajoittamiseen perustuu siihen, että alkulämpötilassa NTC-termistori johtaa huonosti sähköä, mutta lämmettyään läpi kulkevan sähkövirran vaikutuksesta se alkaa johtaa sähköä paremmin ja päästää käyttölaitteen virran vähitellen nousemaan.
Algilaiset kielet
Algilaiset kielet () on kielikunta, joka sisältää Yhdysvalloissa ja Kanadassa alkuperäiskansojen puhumia kieliä. Kielikunnan muodostaa algonkin-kielten ryhmä sekä wiyotin ja yurokin kielet. Goddardin (1996) ja Mithunin (1999) käyttämän luokittelun mukaan kielikuntaan kuuluu 30 kieltä (osa algonkin-kielistä tosin on epävarmoja), SIL Internationalin luokituksessa kieliä on 44.
Valovastus
Valovastus (fotovastus; LDR, ) on vastus, jonka resistanssi riippuu siihen kohdistuneen valon voimakkuudesta.
Kirkkaassa valossa resistanssi on alle 100 ohmia ja pimeässä yli 10 megaohmia. Valossa resistanssi pienenee, koska valon fotonit vapauttavat materiaalissa varauksenkuljettajia (elektroneja ja aukkoja).
Valovastus reagoi valoon varsin hitaasti. Tätä nopeutta kuvataan elpymisnopeudella, joka on noin 200 kilo-ohmia/sekunti. Valoherkkyys on suurimmillaan kellanvihreälle valolle eli noin 560 nm:n aallonpituudelle.
Näkyvän valon alueella toimiva valovastus valmistetaan kadmiumsulfidista (CdS). Infrapuna-alueen valovastuksissa käytetään lyijysulfidia (PbS) ja lyijyselenidiä (PbSe). 
Valovastusta käytetään esimerkiksi hämäräkytkimissä, valonilmaisimissa ja valaistusmittareissa.
Wiyot
Wiyot on kuollut algilaiseen kielikuntaan kuuluva kieli, jota wiyotit puhuivat Humboldt Bayssa, Kaliforniassa. Kielen viimeinen puhuja, Della Prince, kuoli vuonna 1962 (Teeter 1975).
Wiyotin ja yurokin kielten on joskus katsottu muodostavan yhdessä 'Ritwaniksi kutsutun kieliryhmän, nykyisin useimmat kielitieteilijät eivät kuitenkaan pidä näitä kahta sen läheisempänä sukulaisena toisiinsa kuin algonkin-kielten ryhmään (Campbell 1997:152).